Beriem warfarin,mám 47 r.,som kardiologický pacient.Bola mi vytrhnutá 8-čka zub hore a diera po zube zašitá.Je možné,že tá rana môže bolieť aj 3 týždne?
Beriem aj analgetikum Novalgin a antibiotikum Augmentin.Extrakciu zuba mi robili dnes,je to zatiaľ veľmi bolestivé,nezaberá ani analgetikum.Len sa chcem spýtať,či to ozaj môže tá intenzívna bolesť trvať aj 3 týždne,niekde som sa to dočítal,že sa to hojí veľmi pomaly.
Dobrý deň,
ďakujeme za Vašu otázku.
Dĺžka hojenia rany po extrakcii je u každého vysoko individuálna. Bolesť pretrvávajúca 3 týždne nie je vylúčená. Dôležité je, aby sa Vám zdravotný stav postupne zlepšoval a frekvencia podávania liekov od bolesti predlžovala, resp. sa užívanie lieku Novalgin postupom času úplne vylúčilo.
Prajem skorú úľavu od ťažkostí.
S pozdravom
PharmDr. Veronika Kiabová